gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6064, del 24-07-2009 (2009/8733)

Notificació a les persones interessades de la providència i plec de càrrecs per incoació d'expedient de desnonament administratiu per realitzar activitats molestes, insalubres, nocives, perilloses o il·lícites (expedients números A-DAMC-0013/09 i A-DAMC-0015/09).
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6064

Data del DOGV
:   24-07-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/8733


Data del document
:   21-07-2009

Organisme emissor
:   Institut Valencià d'Habitatge, SA

Tipus de document
:   Edicte

Notificació a les persones interessades de la providència i plec de càrrecs per incoació d'expedient de desnonament administratiu per realitzar activitats molestes, insalubres, nocives, perilloses o il·lícites (expedients números A-DAMC-0013/09 i A-DAMC-0015/09). [2009/8733]  
En compliment d'allò que s'ha disposat en els articles 59.5 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica, a les persones interessades que es relacionen, que s'ha incoat expedient de desnonament administratiu per realitzar activitats molestes, insalubres, nocives, perilloses o il·lícites.  
Les persones interessades, per a coneixement i constància del contingut íntegre de l'expedient, podran comparèixer a les oficines de l'Institut Valencià d'Habitatge, SA. al carrer Girona, núm. 4, baix, d'Alacant, en horari de 09.00 a 14.00 hores, de dilluns a divendres, excepte festius, disposant d'un termini, a tal fi, de 30 dies.  
D'acord amb el que preveu l'art. 13.2 del Reial Decret 1.398/1993, de 4 d'agost, en cas de no efectuar al·legacions sobre el contingut del present plec de càrrecs, este es considerarà proposta de resolució a la directora general d'Habitatge i Projectes Urbans perquè dicte resolució.  
Expedient núm.: A-DAMC-0013/09.  
Dades de la persona adjudicatària:  
- Cognoms: Cádiz Amaya.  
- Nom: Daniel.  
Dades de l'habitatge:  
- Codi de l'habitatge: 03 7069 0356.  
- Adreça: carrer Alonso Cano, núm. 82, bl. 2, esc. 5, pis 2n, pta. B.  
- Localitat: Alacant.  
- Província: Alacant.  
- Règim de cessió: arrendament.  
- Data del plec de càrrecs: 6 de maig de 2009.  
Expedient núm.: A-DAMC-0015/09.  
Dades de la persona adjudicatària:  
- Cognoms: Fuentes Moreno.  
- Nom: Juan.  
Dades de l'habitatge:  
- Codi de l'habitatge: 03 0001 0409.  
- Adreça: carrer Pavía, núm. 4, pis 3r, pta. C.  
- Localitat: Alacant.  
- Província: Alacant.  
- Règim de cessió: arrendament.  
- Data del plec de càrrecs: 8 de maig de 2009.  
Alacant, 21 de juliol de 2009.- El secretari d'Actuacions: Jesús Alonso Sempere.
Diari Oficial de la Generalitat Valenciana


Sumari del DOGV 5964, del 27-02-2009 (2009/2172)

Ressenya de l'Acord de 26 d'abril de 2007, de la Comissió Territorial d'Urbanisme de Castelló, pel qual s'aprova definitivament el Pla general de Barracas.
-----------------------------------------------------------------------------------------------------------------------------------------------------------

### Dades del document

Número de DOGV
:   5964

Data del DOGV
:   27-02-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/2172


Data del document
:   15-12-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Descriptors 

:   * Barracas
    * pla d'urbanisme

Ressenya de l'Acord de 26 d'abril de 2007, de la Comissió Territorial d'Urbanisme de Castelló, pel qual s'aprova definitivament el Pla general de Barracas. [2009/2172]  
D'acord amb l'article 104.2.b de la Llei 16/2005, de 30 de desembre, urbanística valenciana (DOGV núm. 5467, de 31 de desembre de 2005) es publica la ressenya de la Resolució de la Comissió Territorial d'Urbanisme de Castelló de 26 d'abril de 2007, publicada amb les normes urbanístiques aprovades en el Butlletí Oficial de la Província de Castelló número 144, del dia 27 de novembre de 2008.  
- Expedient 2003/0563. Aprovació definitiva del el Pla general de Barracas.  
Castelló de la Plana, 15 de desembre de 2008.- El secretari de la Comissió Territorial d'Urbanisme: Fernando Renau Faubell.
Diari Oficial de la Generalitat Valenciana


Sumari del DOGV 6060, del 20-07-2009 (2009/8579)

RESOLUCIÓ de 17 de juliol de 2009, de la Universitat d'Alacant, per la que es rectifica error de la convocatòria de places de personal docent i investigador en règim de contractació laboral de data 3 de juny del 2009 (DOCV de 8 de juny del 2009).
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6060

Data del DOGV
:   20-07-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/8579


Data del document
:   17-07-2009

Organisme emissor
:   Universitat d'Alacant

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 17 de juliol de 2009, de la Universitat d'Alacant, per la que es rectifica error de la convocatòria de places de personal docent i investigador en règim de contractació laboral de data 3 de juny del 2009 (DOCV de 8 de juny del 2009). [2009/8579]  
Detectat error en la base 9.2 de la convocatòria de places de personal docent i investigador en règim de contractació laboral de data 3 de juny de 2009 (DOCV de 8 de juny de 2009), se'n procedix, a la rectificació, segons detall:  
On diu:   
«9.2. El termini per a la publicació de l'acta de valoració inicial serà d'un mes a comptar des de l'endemà a la publicació de la relació definitiva d'admesos i exclosos. Es farà pública al tauler d'anuncis del Centre corresponent i inclourà els criteris de valoració prèviament aprovats a la seua aplicació, la relació d'aspirants admesos amb les qualificacions obtingudes en tots els apartats del barem i la puntuació final.   
Contra aquesta cap presentar reclamació davant de la pròpia Comissió, preferentment en el Registre Auxiliar ubicat a la Secretaria del Centre corresponent, en el termini de 5 dies hàbils a comptar des del següent a la seua publicació».  
Ha de dir:   
«9.2. El termini per a la publicació de l'acta de valoració inicial serà de dos mesos a comptar des de l'endemà a la publicació de la relació definitiva d'admesos i exclosos. Es farà pública al tauler d'anuncis del Centre corresponent i inclourà els criteris de valoració prèviament aprovats a la seua aplicació, la relació d'aspirants admesos amb les qualificacions obtingudes en tots els apartats del barem i la puntuació final.   
Contra aquesta cap presentar reclamació davant de la pròpia Comissió, preferentment en el Registre Auxiliar ubicat a la Secretaria del Centre corresponent, en el termini de 5 dies hàbils a comptar des del següent a la seua publicació».  
Alacant, 17 de julio de 2009.- El rector, pd (Res. Rectoral de 25.01.2005), el vicerector d'Ordenació Acadèmica i Professorat: Jesús Pradells Nadal.
Diari Oficial de la Generalitat Valenciana


Sumari del DOGV 5990, del 07-04-2009 (2009/3835)

Proposta de nomenament de Juan Millán del Sol com a funcionari, coordinador d'informació econòmica.
---------------------------------------------------------------------------------------------------

### Dades del document

Número de DOGV
:   5990

Data del DOGV
:   07-04-2009

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2009/3835


Data del document
:   30-03-2009

Organisme emissor
:   Ajuntament de Castelló de la Plana

Tipus de document
:   Resolució

Descriptors 

:   * Castelló de la Plana
    * funcionari
    * administració local
    * concurs administratiu

Proposta de nomenament de Juan Millán del Sol com a funcionari, coordinador d'informació econòmica. [2009/3835]  
El tribunal qualificador de l'oposició per proveir en propietat una plaça de coordinador d'informaciò económica, encarregat d'avaluar el període en pràctiques realitzat per Juan Millán del Sol, ha elevat a la corporació una proposta de nomenament com funcionari de carrera a favor del interessat indicat, el que es fa públic a efectes del seu nomenament.  
Castelló de la Plana, 30 de març de 2008.- El cinquè tinent d'alcalde, delegat de l'Àrea de Govern: Juan José Pérez Macián.
Diari Oficial de la Generalitat Valenciana


Sumari del DOGV 6104, del 17-09-2009 (2009/10983)

Judici ordinari 32/08. Notificació de la sentència a Choclatl, SL.
------------------------------------------------------------------

### Dades del document

Número de DOGV
:   6104

Data del DOGV
:   17-09-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/10949


Data del document
:   22-07-2009

Organisme emissor
:   Jutjat de Primera Instància Número 12 de València

Tipus de document
:   Edicte

Judici ordinari 32/08. Notificació de la sentència a Choclatl, SL. [2009/10622]  
Mónica Rubio Solanes, secretària del Jutjat de Primera Instància número 12 de València, faig saber:  
Que en este Jutjat se segueix el judici ordinari amb el número 32/08, promogut per la procuradora dels tribunals Lourdes Bañón Navarro, en nom i representació de Técnicas Reunidas de Panadería, SA - Termopan, SA, contra la mercantil Choclatl, SL, en parador ignorat, sobre la reclamació d'una quantitat, i en què amb data 10 de juliol de 2008 es va dictar la sentència que té la part dispositiva, literalment, com es diu:  
«Dispositiva  
Estime parcialment la demanda interposada per la representació processal de Técnicas Reunidas de Panadería, SA, contra Choclatl, SL, i condemne la part demandada a pagar a la part actora la quantitat de 57.602 euros, més els interessos de l'article 576 de la Llei d'Enjudiciament Civil, sense fer una imposició especial de les costes produïdes en este procediment.  
Contra esta resolució es pot preparar un recurs d'apel·lació en el termini de cinc dies des que es notifique.  
Esta és la meua sentència, que pronuncie, mane i firme».  
I perquè així conste i tinga els efectes legals pertinents i valga de notificació de sentència en la forma oportuna a la mercantil demandada, Choclatl, SL, en parador ignorat, i així mateix perquè s'inserisca en el Diari Oficial de la Comunitat Valenciana, estenc este edicte.  
València, 22 de juliol de 2009.- La secretària: Mónica Rubio Solanes.
Diari Oficial de la Generalitat Valenciana


Sumari del DOGV 6103, del 16-09-2009 (2009/10215)

Adjudicació número CNMY09/AS00Z/35. Subministrament de folis i diversa papereria impresa per a ús general dels distints òrgans ubicats en la seu central d'esta Conselleria.
----------------------------------------------------------------------------------------------------------------------------------------------------------------------------

### Dades del document

Número de DOGV
:   6103

Data del DOGV
:   16-09-2009

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2009/10384


Data del document
:   08-09-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu

Adjudicació número CNMY09/AS00Z/35. Subministrament de folis i diversa papereria impresa per a ús general dels distints òrgans ubicats en la seu central d'esta Conselleria. [2009/10443]  
Lot 1: Gráficas Miguel, SL 921,00 euros (IVA exclòs)  
Lot 2: Artículos Papelería Sena, SL 12.176,00 euros (IVA exclòs)  
Lot 3: Grupo Tompla Sobre Express, SLU 11.490,70 euros (IVA exclòs)  
Lot 4: Torres, SL 625,00 euros (IVA exclòs)  
\* \* \* \* \*  
Lote 1: Graficas Miguel, SL 921,00 euros (IVA excluido)  
Lote 2: Artículos Papelería Sena, SL 12.176,00 euros (IVA excluido)  
Lote 3: Grupo Tompla Sobre Express, SLU 11.490,70 euros (IVA excluido)  
Lote 4: Torres, SL 625,00 euros (IVA excluido)  
1. Entitat adjudicadora  
a) Organisme: Conselleria d'Educació.   
b) Dependència que tramita l'expedient: Direcció General de Règim Econòmic, Servici de Contractació.  
c) Número d'expedient: CNMY09/AS00Z/35.  
2. Objecte del contracte  
a) Tipus de Contracte: subministrament  
b) Descripció de l'objecte: subministrament de folis i diversa papereria impresa per a ús general dels distints òrgans ubicats en la seu central d'esta Conselleria.  
c) Lots: 4 lots.  
Lot 1: (cartes)  
Lot 2: (folis)  
Lot 3: (sobres)  
Lot 4: (carpetes d'expedients)  
d) Publicació: DOCV núm. 6009 de 08.05.2009   
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma d'adjudicació: únic criteri: preu.   
4. Pressupost de licitació  
Import total: 39.805,39 euros (IVA exclòs) distribuït en els lots següents:   
Lot 1: 1.400,00 euros (IVA exclòs)  
Lot 2: 17.276,29 euros (IVA exclòs)  
Lot 3: 20.337,07 euros (IVA exclòs)  
Lot 4: 792,03 euros (IVA exclòs)  
5. Adjudicació   
a) Data: 21 de juliol de 2009.  
b) Contractistes:  
c) Nacionalitat: espanyola.  
d) Import d'adjudicació: 25.212,70 euros (IVA exclòs)  
València, 8 de setembre de 2009.- El conseller d'Educació, p. d. (OC de 31.01.2008, DOCV 5702): el director general de Règim Econòmic: Alejandro Bañares Vázquez.
Diari Oficial de la Generalitat Valenciana


Sumari del DOGV 6149, del 20-11-2009 (2009/13076)

CORRECCIÓ d'errades de la Resolució de 28 d'octubre de 2009, de la consellera de Turisme i presidenta de l'Agència Valenciana del Turisme, per la qual es concedix pròrroga de dues beques de pràctiques formatives i investigació de mercats a l'estranger amb destinació a les oficines Tourist Info de la Generalitat Valenciana a Brussel·les i Londres, atorgades mitjançant una resolució de 25 de novembre de 2008.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6149

Data del DOGV
:   20-11-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/13164


Data del document
:   11-11-2009

Organisme emissor
:   Agència Valenciana del Turisme

Tipus de document
:   Correcció d'errades

Anàlisi jurídica

 Descriptors 

:   * Agència Valenciana del Turisme
    * ajuda pública

CORRECCIÓ d'errades de la Resolució de 28 d'octubre de 2009, de la consellera de Turisme i presidenta de l'Agència Valenciana del Turisme, per la qual es concedix pròrroga de dues beques de pràctiques formatives i investigació de mercats a l'estranger amb destinació a les oficines Tourist Info de la Generalitat Valenciana a Brussel·les i Londres, atorgades mitjançant una resolució de 25 de novembre de 2008. [2009/13259]  
Advertides errades en la resolució esmentada (DOCV 6.141, de 10.11.2009), és procedent efectuar-ne les rectificacions corresponents:   
Els punts 1 i 2 de la resolució, queden redactats de la manera següent:   
Vistos els antecedents de fet i els fonaments de dret citats, resolc:   
1. Prorrogar la beca concedida a Raquel Guardiola Sánchez amb DNI 70890761-P, mitjançant la Resolució de 25 de novembre de 2008, amb destinació a l'oficina Tourist Info de la Generalitat de Brussel·les, amb les mateixes condicions del primer any i per un període de 12 mesos naturals, el còmput del qual s'iniciarà el 3 de desembre de 2009 i conclourà el 2 de desembre de 2010.   
2. Prorrogar, igualment, la beca concedida a José Miguel Vilar Bou, amb DNI 93161241-C, mitjançant la Resolució de 25 de novembre de 2008, amb destinació a l'oficina Tourist Info de la Generalitat a Londres, amb les mateixes condicions del primer any i per un període de 12 mesos naturals, el còmput del qual s'iniciarà el 15 de gener de 2010 i conclourà el 14 de gener de 2011.   
València, 11 de novembre de 2009.- La consellera de Turisme i presidenta de l'Agència Valenciana del Turisme: Belén Juste Picón.
Diari Oficial de la Generalitat Valenciana


Sumari del DOGV 6029, del 05-06-2009 (2009/6431)

Notificació a Nicolae Ticulina. Expedient número 08/3A.
-------------------------------------------------------

### Dades del document

Número de DOGV
:   6029

Data del DOGV
:   05-06-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/6431


Data del document
:   22-05-2009

Organisme emissor
:   Conselleria d'Economia, Hisenda i Ocupació

Tipus de document
:   Edicte

Notificació a Nicolae Ticulina. Expedient número 08/3A. [2009/6431]  
  
\* \* \* \* \*  
S'ha intentat la notificació expressa a cada un dels interessats que s'indica i com que no s'ha pogut practicar, d'acord amb el que disposa l'article 59.4 de la Llei 30/92, de 26 de novembre, reguladora del Procediment Administratiu Comú, per mitjà del present anunci es notifica a les persones que a continuació s'esmenten, les liquidacions girades en concepte de sancions de joc, com a conseqüència dels expedients de sanció de referència i pels imports que s'indiquen.  
El termini per a l'ingrés en període voluntari és el següent:  
- Si este anunci es publica en la primera quinzena del mes: fins al dia 20 del mes posterior, o, si este no fóra hàbil, fins a l'immediat hàbil següent.  
- Si és publicat en la segona quinzena: fins al dia 5 del segon mes posterior o, si este no fóra hàbil, fins a l'immediat hàbil següent.  
L'últim domicili conegut és a Elx (Alacant), c/Hilarión Eslava, 150 (Cafetería Cervecería el Barrio).  
Així mateix, es comunica als interessats que contra les liquidacions mencionades podran interposar, en el termini de quinze dies hàbils, comptats a partir del següent al de la publicació, recurs de reposició davant d'esta oficina o reclamació economicoadministrativa davant el Tribunal Econòmic Administratiu Regional de València, sempre que no impliquen qüestionar la resolució que ha originat la seua creació ja que en la dita resolució ja s'ha donat la via de recurs procedent.  
Alacant, 22 de maig de 2009.- La directora territorial: M. Inmaculada Ramírez Agulló.
Diari Oficial de la Generalitat Valenciana


Sumari del DOGV 6047, del 01-07-2009 (2009/7693)

Informació pública de la sol·licitud d'autorització ambiental integrada d'una activitat de parc eòlic, Folch I, a Castellfort, (Castelló).
------------------------------------------------------------------------------------------------------------------------------------------

### Dades del document

Número de DOGV
:   6047

Data del DOGV
:   01-07-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/7693


Data del document
:   17-06-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Informació Pública

Informació pública de la sol·licitud d'autorització ambiental integrada d'una activitat de parc eòlic, Folch I, a Castellfort, (Castelló). [2009/7693]  
De conformitat amb el que estableix l'article 28 de la Llei 2/2006, de 5 de maig, de prevenció de la contaminació i qualitat ambiental, se sotmet a informació pública l'expedient número 17/08/AAI/CS, seguit a instàncies de Renomar SA, amb CIF A-96966049 i domicili social al carrer del Doctor Romagosa, núm. 1, 4 W de València, que té com a objecte l'atorgament de l'autorització ambiental integrada per a l'activitat de parc eòlic Folch I.  
. Peticionari: Renomar SA  
. Emplaçament: Castellfort   
. Projecte: parc eòlic  
. Nombre d'aerogeneradors: 33  
. Potència total: 49,5 MW  
La qual cosa es posa en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Comunitat Valenciana, les corporacions i els particulars interessats puguen presentar les al·legacions que estimen convenients.  
Durant aquest termini les persones interessades poden examinar els projectes presentats en la Direcció Territorial de Medi Ambient, Aigua, Urbanisme i Habitatge, avinguda dels Germans Bou 47, de Castelló i al Ajuntament de Castellfort, on estaran exposats en hores d'atenció al públic.  
Castelló, 17 de juny de 2009.- El director territorial: Jorge Traver de Juan.
Diari Oficial de la Generalitat Valenciana


Sumari del DOGV 6007, del 06-05-2009 (2009/4739)

Informació pública de la modificació puntual número 9 de les normes subsidiàries.
---------------------------------------------------------------------------------

### Dades del document

Número de DOGV
:   6007

Data del DOGV
:   06-05-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/4739


Data del document
:   16-04-2009

Organisme emissor
:   Ajuntament de Sollana

Tipus de document
:   Informació Pública

Descriptors 

:   * Sollana
    * pla d'urbanisme
    * administració local

Informació pública de la modificació puntual número 9 de les normes subsidiàries. [2009/4739]  
Mitjançant acord de l'Ajuntament en ple, adoptat en sessió extraordinària celebrada el 25 de febrer de 2009, s'ha resolt sotmetre a informació pública el projecte de modificació puntual número 9 de les normes subsidiàries vigents.   
L'objecte d'aquesta modificació és, d'una banda, delimitar una unitat d'execució i, d'una altra, introduir millores en l'ordenació detallada dels terrenys situats en l'extrem nord-est del nucli urbà de Sollana, en l'espai vacant que hi ha entre la línia fèrria València-Gandia, el barranc del Tramusser, el carrer Ramón Añó i les del darrere de les edificacions que recauen al carrer Lepanto.   
Aquesta informació pública serà pel termini d'1 mes comptador des de l'última publicació, que haurà de dur-se a terme en el Diari Oficial de la Comunitat Valenciana i en un diari no oficial de difusió provincial.   
Durant el tràmit d'informació pública podrà consultar-se el document complet en la pàgina web i formular les al·legacions que s'estimen oportunes.   
Sollana, 16 d'abril de 2009.- L'alcaldessa: Alicia Hervás Serra.